**SUSITARIMAS DĖL PAPILDOMŲ IR (AR) NEATLIEKAMŲ DARBŲ**

**PRIE 2024-01-31 SUTARTIES NR. S-84**

2025-02-24

**AB „Via Lietuva“**, (buvęs pavadinimas – akcinė bendrovė Lietuvos automobilių kelių direkcija) atstovaujama šį dokumentą pasirašančio įgalioto bendrovės darbuotojo (toliau – **Užsakovas**),

ir

**AB „HISK“,** atstovaujama šį dokumentą pasirašančio įgalioto bendrovės darbuotojo (toliau - **Rangovas**)

toliau Užsakovas ir Rangovas atskirai vadinami „**Šalimi**“, o kartu vadinami „**Šalimis**“,

**Šalys, atsižvelgdamos į tai, kad:**

1. 2024-01-31 Šalys sudarė pirkimo sutartį Nr. S-84 (toliau – **Sutartis**), projekte „Magistralinio kelio A14 Vilnius–Utena ruožo nuo 64,332 iki 79,510 km kapitalinis remontas“;
2. Sutarties pagrindu Rangovas įsipareigojo atlikti darbus (toliau – **Darbai**), o Užsakovas – tinkamai ir laiku atsiskaityti;
3. Konkurso metu Užsakovas buvo atlikęs veiksmus dėl galimo esamos betono dangos antrinio panaudojimo galimybės ir buvo nustatęs, kad sutarties vykdymo metu 30% esamos betono dangos bus galima panaudoti rengiant skaldos pagrindo sluoksnį (trupintas betonas);
4. Sutarties vykdymo metu Rangovas atliko papildomus tyrimus, kurie parodė, kad esama betono danga dėl savo techninių charakteristikų yra negalima antriniam panaudojimui, kadangi ji neatitinka normatyvinių dokumentų keliamų techninių reikalavimų, t. y. savo eksploatacinėmis savybėmis netenkina TRA SBR 19 ir TRA UŽPILDAI 19 reikalavimų. Tokį vertinimą Rangovas grindė betono skaldos laboratoriniais tyrimais, kurie parodė atsparumo šaldymui bei atšildymui neatitiktį norminių dokumentų reikalavimams, dėl to betono skalda yra netinkama naudoti SPS sluoksniui įrengti. Rangovo siūlymui dėl papildomų darbų pritarė projekto vykdymo priežiūros atstovas bei techninis prižiūrėtojas. Užsakovas konkurso metu buvo numatęs, jog paaiškėjus betono dangos antrinio panaudojimo negalimumui Užsakovas įsigis papildomus darbus;
5. Rangovas kreipėsi su motyvuotu siūlymu dėl betono skaldos keitimo į dolomito skaldą fr.0/45, dėl ko atsirado poreikis atlikti papildomus darbus (detalizuoti **Priede Nr. 1**), kurių kaina sudaro **2 694 933,38 Eur be PVM** bei neatliekamus (atsisakomus) darbus (detalizuoti **Priede Nr. 1**), kurių vertė sudaro **2 152 240,26 Eur be PVM**;
6. Sutarties XII skyriaus „Papildomi darbai ir neatliekami darbai. Sutarties keitimo tvarka“ 149 p. Šalys susitarė dėl galimybės pakeisti Sutarties kainą dėl atsiradusių papildomų darbų;

Šalys, remdamosi Sutarties nuostatomis, sudaro šį susitarimą dėl papildomų darbų (toliau – **Susitarimas**), kuriuo susitaria dėl toliau nurodytų sąlygų:

1. Šalys susitaria dėl papildomų darbų atlikimo ir jų apmokėjimo:
   1. viso papildomų darbų kaina su PVM yra 3 260 869,39 Eur (trys milijonai du šimtai šešiasdešimt tūkstančiai aštuoni šimtai šešiasdešimt devyni eurai, 39 ct).
   2. papildomų darbų kaina be PVM yra 2 694 933,38 Eur (du milijonai šeši šimtai devyniasdešimt keturi tūkstančiai devyni šimtai trisdešimt trys eurai, 38 ct).
   3. 21 proc. PVM yra 565 936,01 Eur (penki šimtai šešiasdešimt penki tūkstančiai devyni šimtai trisdešimt šeši eurai, 01 ct).
2. Šalys susitaria dėl neatliekamų (atsisakomų) darbų kainos:
   1. viso neatliekamų darbų kaina su PVM yra 2 604 210,71 Eur (du milijonai šeši šimtai keturi tūkstančiai du šimtai dešimt eurų, 71 ct).
   2. neatliekamų darbų kaina be PVM yra 2 152 240,26 Eur (du milijonai vienas šimtas penkiasdešimt du tūkstančiai du šimtai keturiasdešimt eurų, 26 ct).
   3. 21 proc. PVM yra 451 970,45 Eur (keturi šimtai penkiasdešimt vienas tūkstančiai devyni šimtai septyniasdešimt eurų, 45 ct).
3. Dėl aukščiau šiame Susitarime nurodytų sąlygų Sutarties kaina padidėja 656 658,68 Eur (su PVM) suma.
4. ​​Šalys​ susitaria, kad dėl papildomų darbų ​nėra suteikiamas papildomas darbų atlikimo terminas.​
5. Rangovas įsipareigoja, pagal šiame Susitarime patikslintą darbų kainą atitinkamai pakeisti Sutarties sąlygų įvykdymo užtikrinimo priemonės sumą bei statinio statybos, rekonstravimo, remonto, atnaujinimo (modernizavimo), griovimo ir kultūros paveldo statinio tvarkomųjų statybos darbų ir civilinės atsakomybės privalomojo draudimo sumą.
6. Šalys patvirtina, jog Susitarime numatytos sąlygos buvo individualiai Šalių aptartos ir pilnai atitinka jų tikrąją valią, kurios įgyvendinimo Šalys siekė sudarydamos Susitarimą.
7. Sutarties sąlygos, kurios nėra aptartos kaip keičiamos Susitarimu, lieka nepakeistos galioti Sutarties galiojimo laikotarpiu.
8. Šis Susitarimas įsigalioja nuo Šalių pasirašymo (abiejų Šalių) dienos ir galioja pagal Sutartyje nustatytą Sutarties galiojimo terminą.
9. Susitarimas yra neatskiriama ir sudėtinė Sutarties dalis.
10. Susitarimo priedai:

10.1. Priedas Nr. 1 - Darbų pakeitimo aktas Nr. 5

|  |  |
| --- | --- |
| Užsakovas:  **AB „Via Lietuva“**  Kauno g. 22-202, LT– 03212 Vilnius  Įmonės kodas 188710638  Telefonas (8 5) 232 9600  El. paštas info@vialietuva.lt  A.s. LT37 7300 0100 0245 6303  AB „Swedbank“  Dokumentą pasirašantis įgaliotas bendrovės darbuotojas | Rangovas:  **AB „HISK“**  S. Kerbedžio g. 7,  Įmonės kodas 147710353  PVM kodas LT477103515  A.s. Nr. LT02 4010 0412 0009 0263  Luminor Bank AS  El. p. info@hisk.lt  Dokumentą pasirašantis įgaliotas bendrovės darbuotojas |